Françoise Poos
D', gebuer den 8. Mäerz 1964 zu Esch-Uelzecht ass eng lëtzebuergesch Curatrice a Chercheuse am Beräich vun der Visueller Kultur.

Si huet zu Stroossbuerg modern Literatur studéiert, ausserdeem huet si en Diplom a Filmwëssenschaft. Hier berufflech Karriär huet se am November 1990 bei RTL Radio Lëtzebuerg ugefaangen. Am Juni 1992 huet se RTL verlooss a beim "Service des médias et de l'audiovisuel" vum Staatsministère ugefaange fir ee vun der EU kofinanzéierte Kontakt- a Berodungsservice ënner dem Numm "Media Desk" opzebauen. Duerno war se Consultante fir d'Edward-Steichen-Ausstellung The Bitter Years a vun 2010 u fräiberufflech Curatrice a Chercheuse um Gebitt vun der visueller Kultur.

Vun Abrëll 2013 bis August 2017 war si Presidentin vum Verwaltungsrot vum Soziokulturelle Radio an ass zanter Juni 2019 Presidentin vum Verwaltungsrot vun Neimënster.

Studien 
 1985-1990 Université Marc Bloch, Strasbourg II: Master an der Comparative Literature
 2009-2011 University of the Arts London: Fuerschungsstudentin an der Fotografie an der Bildwëssenschaft
 2011-2016 De Montfort University, PhD Fotografie a Bildwëssenschaft
 2014-2017 wëssenschaftlech Mataarbechterin op der Universitéit Lëtzebuerg

Lëtzebuergesch Journalisten
Lëtzebuergesch Fuerscher
Lëtzebuergesch Fotografen
Gebuer 1964